KYK: Nuwe ‘Top Gun’ se lokprent is hier | Netwerk24
19 Julie 2019 09:53
Op 26 Junie 2020 is die vlieëniers terug, met spoed en groot, vinnige masjiene.
Tom Cruise en Jennifer Connelly in Top Gun: Maverick.
In die tweede fliek gaan dit weer om wedywering, maar met vooruitgang vir Maverick.
Cruise het onlangs op die Comic-Con in San Diego die beeldmateriaal bekend gestel van die fliek wat hy as ’n “liefdesbrief aan lugvaart” beskryf het.
Dié keer het Maverick te doen met kwessies rondom die tegnologie van hommeltuie en vyfdegeslagvegters.
Die lokprent beeld Maverick uit as onwillig om die leer te klim en volgens sy senior (vertolk deur Ed Harris) staar “uitwissing” hom in die gesig.
Jennifer Connelly en Jon Hamm verskyn ook in die fliek.
Miles Teller vertolk die seun van Goose wat nou Maverick se protégé word.
Val Kilmer is weer te sien as Iceman.
Die opvolgfliek deur die regisseur Joseph Kosinkski word sedert 2010 ontwikkel. Kosinkski het voorheen saam met Cruise aan die wetenskapfiksie-avontuur Oblivion gewerk.
Hamm, bekend om sy rol in die AMC-reeks Mad Men, het in ’n onderhoud met die webblad Collider die fliek en die tegnologie daarin geloof.
Cruise het verlede jaar in Mission: Impossible – Fallout, verskyn, die sesde aflewering in die fliekreeks.
Die oorspronklike Top Gun in 1986 deur die regisseur Tony Scott het wêreldwyd $350 miljoen (sowat R4, 9 miljard) verdien.
Tom Cruise in die oorspronklike Top Gun.
Meer oor: Tom Cruise | Val Kilmer | Jon Hamm | Flieks | Lugvaart | Lokprent